ബന്തടുക്ക ടൗണിലെ റോഡ് നവീകരണം: ഐഎന്ടിയുസി പ്രതിഷേധിച്ചു ബന്തടുക്ക: തെക്കില്ആലട്ടി റോഡിന്റെ ബന്തടുക്ക ടൗണിലെ 300 മീറ്റര് റോഡിന്റെ പണി പുനരാരംഭിക്കണമെന്നാവശ്യപ്പെട്ട് ഐഎന്ടിയുസിയുടെ നേതൃത്വത്തില് ബന്തടുക്ക ടൗണില് പ്രതിഷേധ മാര്ച്ച് നടത്തി. നിര്മാണം നിലച്ച് ചെളിക്കുളമായ ടൗണില് ഓട്ടോടാക്സി തൊഴിലാളികളും വ്യാപാരികളും നാട്ടുകാരും ദുരിതമനുഭവിക്കുമ്ബോള് എംഎല്എയുടെ സാന്നിധ്യത്തില് മാത്രമേ പണി പുനരാരംഭിക്കാവൂ എന്ന നിര്ബന്ധബുദ്ധിയുടെ അടിസ്ഥാനത്തിലാണ് ബന്ധപ്പെട്ടവര് പ്രവര്ത്തിക്കുന്നതെന്ന് ഐഎന്ടിയുസി നേതാക്കള് ആരോപിച്ചു. മുളിയാര് ബ്ലോക്ക് കോണ്ഗ്രസ് പ്രസിഡന്റ് ബലരാമന് നമ്ബ്യാര് ഉദ്ഘാടനം ചെയ്തു. എ.സി. രവി അധ്യക്ഷത വഹിച്ചു. മണ്ഡലം പ്രസിഡന്റ് സാബു ഏബ്രഹാം, പവിത്രന് സി. നായര്, കുഞ്ഞിരാമന് തവനം, ഒ.വി. വിജയന്, തോമസ് കീച്ചേരി, മാധവന് ചിറക്കാല്, അനിരുദ്ധന്, മണികണ്ഠന്, മുഹമ്മദ് കുഞ്ഞി, ജെയ്ന്റ് എന്നിവര് പ്രസംഗിച്ചു.